Document ID: 32009D0985

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 18ης Δεκεμβρίου 2009 για τον διορισμό των μελών της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες για νέα θητεία (2009/985/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την απόφαση 95/320/ΕΚ της Επιτροπής, της 12ης Ιουλίου 1995 (1), όπως τροποποιήθηκε με την απόφαση 2006/275/ΕΚ της Επιτροπής, της 10ης Απριλίου 2006, σχετικά με τη συγκρότηση επιστημονικής επιτροπής για τα όρια έκθεσης, κατά τη διάρκεια της εργασίας, σε χημικές ουσίες (2), εφεξής «η επιτροπή», και τα επαγγελματικά προσόντα των υποψηφίων που υποβλήθηκαν από τα κράτη μέλη και αξιολογήθηκαν από επιτροπή επιλογής στις 6 Ιουλίου 2009, Εκτιμώντας τα ακόλουθα: (1) Το άρθρο 3 παράγραφος 1 της απόφασης 95/320/ΕΚ ορίζει ότι η επιτροπή αποτελείται από 21 μέλη, κατ’ ανώτατο όριο, τα οποία επιλέγονται μεταξύ κατάλληλων υποψηφίων που προτείνονται από τα κράτη μέλη και τα οποία καλύπτουν το πλήρες φάσμα των επιστημονικών ειδικοτήτων που απαιτούνται για την εκτέλεση της εντολής της επιτροπής. (2) Το άρθρο 3 παράγραφος 2 της απόφασης 95/320/ΕΚ ορίζει επίσης ότι η Ευρωπαϊκή Επιτροπή διορίζει τα μέλη της επιτροπής, βάσει της αποδεδειγμένης επιστημονικής πραγματογνωμοσύνης και πείρας τους όσον αφορά την ανάγκη κάλυψης των διαφόρων ειδικών τομέων. (3) Το άρθρο 3 παράγραφος 4 της απόφασης 95/320/ΕΚ ορίζει ότι η θητεία των μελών της επιτροπής είναι τριετής και ανανεώσιμη. Μετά την εκπνοή της περιόδου των τριών ετών, τα μέλη της επιτροπής συνεχίζουν να ασκούν τα καθήκοντά τους μέχρις ότου αντικατασταθούν ή ανανεωθεί η θητεία τους. (4) Με την απόφασή της 2006/573/ΕΚ (3), η Επιτροπή διόρισε τα μέλη της επιστημονικής επιτροπής για την τέταρτη θητεία, από την 1η Ιουλίου 2006 έως την 30ή Ιουνίου 2009. (5) Επομένως, πρέπει να διοριστούν τα μέλη της εν λόγω επιτροπής για την πέμπτη θητεία από την 1η Ιανουαρίου 2010 έως την 31η Δεκεμβρίου 2012. (6) Όπως προβλέπεται στο άρθρο 3 παράγραφος 2 της απόφασης 95/320/ΕΚ, η Επιτροπή πραγματοποίησε διαβούλευση με τα κράτη μέλη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο μόνο Η Επιτροπή διορίζει τα ακόλουθα μέλη της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες, για τη θητεία από την 1η Ιανουαρίου 2010 έως την 31η Δεκεμβρίου 2012: Καθ. Hermann Bolt Γερμανία Δρ Marie-Thérèse Brondeau Γαλλία Δρ Dominique Brunet Γαλλία Δρ Eugenia Dănulescu Ρουμανία Καθ. Helmut Greim Γερμανία Καθ. Andrea Hartwig Γερμανία Καθ. Alastair Hay Ηνωμένο Βασίλειο Δρ Miroslava Hornychová Τσεχική Δημοκρατία Δρ Aranka Hudák-Demeter Ουγγαρία Καθ. Gunnar Johanson Σουηδία Καθ. Leonard Levy Ηνωμένο Βασίλειο Καθ. Dominique Lison Βέλγιο Καθ. Raphaël Masschelein, Βέλγιο Δρ Ekaterina Mirkova Βουλγαρία Δρ Gunnar Nielsen Δανία Δρ Hannu Norppa Φινλανδία Δρ Erich Pospischil Αυστρία Δρ Tiina Santonen Φινλανδία Δρ Jolanta Skowroń Πολωνία Δρ José Natalio Tejedor Ισπανία Δρ Ruud Woutersen Κάτω Χώρες Βρυξέλλες, 18 Δεκεμβρίου 2009.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 82
1362
5769
1163

EuroVoc IDs (Expanded): 82
1362
5769
1163

Dataset Source: meu

Split: train